Α4-0030/95

Τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου για την αμοιβαία αναγνώριση αδειών και άλλων εθνικών εγκρίσεων για την παροχή τηλεπικοινωνιακών υπηρεσιών (COM(94)0041 - C3-0157/94 - 00/0438(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τέταρτη αιτιολογική σκέψη

>Αρχικό κείμενο>

4. ότι στο άρθρο 7 της οδηγίας 90/387/ΕΟΚ προβλέπεται η εναρμόνιση των διαδικασιών υποβολής δηλώσεων ή/και χορήγησης αδειών σχετικά με υπηρεσίες που παρέχονται μέσω του δημοσίου δικτύου τηλεπικοινωνιών[semigr ] ότι υπάρχει, επιπλέον, ο απαραίτητος δεσμός μεταξύ των αδειών που χορηγούνται για την παροχή κινητών και δορυφορικών υπηρεσιών και της αποκλειστικής χρήσεως ορισμένων συχνοτήτων[semigr ] ότι η αμοιβαία αναγνώριση των αδειών που χορηγούνται για την παροχή παρομοίων υπηρεσιών μπορεί, για το λόγο αυτό, να προβλεφθεί μόνο σε συνδυασμό με την εκχώρηση των απαιτουμένων συχνοτήτων στα άλλα κράτη μέλη[semigr ] ότι η χρήση των συχνοτήτων στα κράτη μέλη έχει εναρμονισθεί μόνο σε περιορισμένο βαθμό και ότι ισχύουν διαφορετικά εύρη ζώνης, συχνότητες και πρότυπα όσον αφορά τις κινητές υπηρεσίες[semigr ] ότι, κατά συνέπεια, η αμοιβαία αναγνώριση των αδειών για την παροχή κινητών και δορυφορικών υπηρεσιών προϋποθέτει πρόσθετα μέτρα σχετικά με την εκχώρηση και το συντονισμό των συχνοτήτων τα οποία πρόκειται να αποτελέσουν αντικείμενο ειδικών οδηγιών[semigr ] ότι, για τους λόγους αυτούς, υπηρεσίες τηλεπικοινωνιών όπως οι κινητές υπηρεσίες ραδιοεπικοινωνιών και οι δορυφορικές υπηρεσίες δεν καλύπτονται, στην παρούσα φάση, από την παρούσα οδηγία[semigr ]

>Κείμενο μετά την ψηφοφορία στο ΕΚ>

4. ότι η πολιτική για την αμοιβαία αναγνώριση αδειών και άλλων εθνικών εγκρίσεων για την παροχή υπηρεσιών δορυφορικού δικτύου ή δορυφορικών τηλεπικοινωνιακών υπηρεσιών εξετάζεται σε ξεχωριστή πρόταση της Επιτροπής για οδηγία του Ευρωπαϊκού Κοινοβουλίου και του Συμβουλίου COM(93)0652(1)[semigr ] ότι συνεπώς οι δορυφορικές υπηρεσίες δεν καλύπτονται από την παρούσα οδηγία[semigr ]

(1) ΕΕ C 36 της 01.02.1994, σ. 2

(Τροπολογία 2)

Πέμπτη αιτιολογική σκέψη

>Αρχικό κείμενο>

5. ότι σύμφωνα με τη σταδιακή προσέγγιση που προτάθηκε από την Επιτροπή στην ανακοίνωσή της της 28ης Απριλίου 1993 προς το Συμβούλιο και το Ευρωπαϊκό Κοινοβούλιο σχετικά με τις διαβουλεύσεις για την ανασκόπηση της κατάστασης στον τομέα των τηλεπικοινωνιακών υπηρεσιών και που εγκρίθηκε στο ψήφισμα του Συμβουλίου της 22ας Ιουλίου 1993, η φωνητική τηλεφωνία και οι υπηρεσίες τηλετυπίας όπως ορίζονται στο άρθρο 2 της οδηγίας 90/387/ΕΟΚ(6) εξαιρούνται επίσης από το πεδίο εφαρμογής της παρούσας οδηγίας[semigr ] ότι πρέπει να εγκριθούν ειδικές διατάξεις προκειμένου να επεκταθεί η αμοιβαία αναγνώριση αδειών στις υπηρεσίες αυτές, λαμβάνοντας υπόψη τις ιδιομορφίες τους,

(6) COM(93)0159

>Κείμενο μετά την ψηφοφορία στο ΕΚ>

5. Διαγράφεται

(Τροπολογία 20)

Όγδοη αιτιολογική σκέψη

>Αρχικό κείμενο>

8. ότι ο τρόπος προσέγγισης που έχει υιοθετηθεί για την επίτευξη της αμοιβαίας αναγνώρισης των εθνικών αδειών και άλλων εγκρίσεων, είναι η θέσπιση διαδικασιών βάσει των οποίων προβλέπεται η δυνατότητα για τις εμπλεκόμενες επιχειρήσεις να τύχουν αμοιβαίας αναγνώρισης των εθνικών τους εγκρίσεων[semigr ] ότι ο κύριος στόχος είναι η επίτευξη των παραπάνω μέσω της αμοιβαίας αναγνώρισης βάσει καθιέρωσης εναρμονισμένων όρων και προϋποθέσεων για τη χορήγηση αδειών[semigr ] ότι για τις τηλεπικοινωνιακές υπηρεσίες για τις οποίες δεν έχει ακόμα επιτευχθεί εναρμόνιση των όρων και προϋποθέσεων για τη χορήγηση αδειών, ένα μεταβατικό καθεστώς άπαξ θα διευκολύνει τη χορήγηση εγκρίσεων[semigr ]

>Κείμενο μετά την ψηφοφορία στο ΕΚ>

8. ότι ο τρόπος προσέγγισης που έχει υιοθετηθεί για την επίτευξη της αμοιβαίας αναγνώρισης των εθνικών αδειών και άλλων εγκρίσεων, είναι η θέσπιση διαδικασιών βάσει των οποίων προβλέπεται η δυνατότητα για τις εμπλεκόμενες επιχειρήσεις να τύχουν αμοιβαίας αναγνώρισης των εθνικών τους εγκρίσεων[semigr ] ότι ο κύριος στόχος είναι η επίτευξη των παραπάνω μέσω της αμοιβαίας αναγνώρισης βάσει καθιέρωσης εναρμονισμένων όρων και προϋποθέσεων για τη χορήγηση αδειών[semigr ] ότι για τις τηλεπικοινωνιακές υπηρεσίες για τις οποίες δεν έχει ακόμα επιτευχθεί εναρμόνιση των όρων και προϋποθέσεων για τη χορήγηση αδειών, ένα μεταβατικό καθεστώς άπαξ θα διευκολύνει τη χορήγηση εγκρίσεων[semigr ] ότι η αρχή της αμοιβαίας αναγνώρισης των εθνικών αδειών και άλλων εγκρίσεων πρέπει να επεκταθεί καλύπτοντας και γενικές ρυθμίσεις εγκρίσεις όπως είναι οι άδειες ταξινόμησης[semigr ]

(Τροπολογία 3)

Δέκατη όγδοη αιτιολογική σκέψη

>Αρχικό κείμενο>

18. ότι πρέπει να καθιερωθεί μέσο προσφυγής για τη διασφάλιση της πλήρους εφαρμογής των διαδικασιών που καθορίζονται στην παρούσα οδηγία[semigr ] ότι μια διαδικασία συμβιβασμού που θα επιτρέπει την επίλυση διαφορών που αναφέρονται στην εφαρμογή των διαδικασιών με φιλικό διακανονισμό πρέπει να αποτελέσει ουσιαστικό στοιχείο του εν λόγω μέσου προσφυγής,

>Κείμενο μετά την ψηφοφορία στο ΕΚ>

18. ότι πρέπει να καθιερωθεί μέσο προσφυγής για τη διασφάλιση της πλήρους εφαρμογής των διαδικασιών που καθορίζονται στην παρούσα οδηγία[semigr ] ότι μια διαδικασία συμβιβασμού που θα επιτρέπει την επίλυση διαφορών που αναφέρονται στην εφαρμογή των διαδικασιών με φιλικό διακανονισμό πρέπει να αποτελέσει ουσιαστικό στοιχείο του εν λόγω μέσου προσφυγής[semigr ] ότι η εν λόγω διαδικασία συμβιβασμού θα πρέπει να πραγματοποιείται από ομάδα εργασίας της Κοινοτικής Επιτροπής Τηλεπικοινωνιών στην οποία να συμμετέχουν όλα τα ενδιαφερόμενα μέρη, συμπεριλαμβανομένων των αντιπροσώπων των τηλεπικοινωνιακών οργανισμών και των φορέων παροχής υπηρεσιών,

(Τροπολογία 4)

Αιτιολογική σκέψη 22α (νέα)

>Κείμενο μετά την ψηφοφορία στο ΕΚ>

22α. ότι η Επιτροπή θα υποβάλει στο Συμβούλιο και το Κοινοβούλιο πρόταση σύστασης μιας Ευρωπαϊκής Αρχής Τηλεπικοινωνιών η οποία θα είναι αρμόδια για την ενίσχυση των ελάχιστων ρυθμίσεων που απαιτούνται σε ευρωπαϊκό επίπεδο για τη διασφάλιση της άμεσης δημιουργίας αποτελεσματικών ευρωπαϊκών διαρθρώσεων και υπηρεσιών ενημέρωσης και η οποία θα αντικαταστήσει στο μέλλον τις Εθνικές Ρυθμιστικές Αρχές,

(Τροπολογία 5)

Άρθρο 3, παράγραφος 2

>Αρχικό κείμενο>

2. Η παρούσα οδηγία δεν εφαρμόζεται για τις εθνικές εγκρίσεις που αφορούν την παροχή φωνητικής τηλεφωνίας και τηλετυπίας, όπως ορίζονται στο άρθρο 2 της οδηγίας 90/387/ΕΟΚ, υπηρεσιών κινητών ραδιοεπικοινωνιών και δορυφορικών υπηρεσιών.

>Κείμενο μετά την ψηφοφορία στο ΕΚ>

2. Η παρούσα οδηγία δεν εφαρμόζεται για τις εθνικές εγκρίσεις που αφορούν τις δορυφορικές υπηρεσίες.

(Τροπολογία 6)

Άρθρο 5, παράγραφος 2

>Αρχικό κείμενο>

2. Η παράγραφος 1 δεν εμποδίζει τα κράτη μέλη να υποβάλλουν την παροχή υπηρεσιών σε εθνική νομοθεσία σύμφωνα με το κοινοτικό δίκαιο που δεν αφορά ειδικά τις τηλεπικοινωνιακές υπηρεσίες.

>Κείμενο μετά την ψηφοφορία στο ΕΚ>

2. Η παράγραφος 1 δεν εμποδίζει τα κράτη μέλη να υποβάλουν την παροχή υπηρεσιών σε εθνική νομοθεσία σύμφωνα με το κοινοτικό δίκαιο που δεν αφορά ειδικά τις τηλεπικοινωνιακές υπηρεσίες, ιδιαίτερα με στόχο την προστασία των καταναλωτών και εφόσον η παροχή υπηρεσιών αυτή δεν οδηγεί σε οιαδήποτε μορφή διάκρισης, περιττές καθυστερήσεις ή γραφειοκρατία. Αντιρρήσεις σχετικά με το αδικαιολόγητο της νομοθεσίας αυτής θα πρέπει να υποβληθούν στην Επιτροπή ή τις εθνικές ρυθμιστικές αρχές και να εξετασθούν από την πρώτη σύμφωνα με τη διαδικασία που καθορίζει το άρθρο 17.

(Τροπολογία 7)

Άρθρο 6, παράγραφος 2α (νέα)

>Κείμενο μετά την ψηφοφορία στο ΕΚ>

2α. Το εν λόγω άρθρο δεν επηρεάζει τα δικαιώματα των φορέων παροχής υπηρεσιών να συνεχίζουν τη δραστηριότητά τους σε αγορές όπου οι προϋποθέσεις χορήγησης άδειας έχουν ήδη καταργηθεί.

(Τροπολογία 8)

Άρθρο 12, παράγραφος 2

>Αρχικό κείμενο>

2. Είναι δυνατή η υποβολή αιτήσεων ή/και δηλώσεων σε ένα μόνο τόπο και ορίζονται μία ή περισσότερες υπηρεσίες όπου μπορεί να υποβληθεί η αίτηση ή/και η δήλωση.

>Κείμενο μετά την ψηφοφορία στο ΕΚ>

2. Είναι δυνατή η υποβολή αιτήσεων ή/και δηλώσεων σε ένα μόνο τόπο και υποδεικνύονται από την Επιτροπή μία ή περισσότερες υπηρεσίες όπου μπορεί να υποβληθεί η αίτηση ή/και η δήλωση.

(Τροπολογία 9)

Άρθρο 12, παράγραφος 4, δεύτερο εδάφιο

>Αρχικό κείμενο>

4. Όταν μια εθνική ρυθμιστική αρχή εξαρτά την παροχή υπηρεσίας από αίτηση δήλωσης, δύναται να εγείρει αντιρρήσεις κατά της παροχής της δηλωνόμενης υπηρεσίας και να ενημερώνει τον αιτούνται όσο και την υπηρεσία που υποβλήθηκε η αίτηση σχετικά με τις αντιρρήσεις αυτές εντός έξι εβδομάδων από την παραλαβή της δήλωσης.

>Κείμενο μετά την ψηφοφορία στο ΕΚ>

4. Όταν μια εθνική ρυθμιστική αρχή εξαρτά την παροχή υπηρεσίας από αίτηση δήλωσης, δύναται να εγείρει αντιρρήσεις νομικής φύσεως κατά της παροχής της δηλωνόμενης υπηρεσίας και να ενημερώνει τον αιτούνται όσο και την υπηρεσία που υποβλήθηκε η αίτηση σχετικά με τις αντιρρήσεις αυτές εντός έξι εβδομάδων από την παραλαβή της δήλωσης.

(Τροπολογία 10)

Άρθρο 12, παράγραφος 5

>Αρχικό κείμενο>

5. Οι εθνικές ρυθμιστικές αρχές επιδιώκουν, κατά περίπτωση, τη συντόμευση της χρονικής περιόδου των έξι εβδομάδων της παραγράφου 4 για ορισμένες κατηγορίες τηλεπικοινωνιακών υπηρεσιών, ανάλογα με τις εμπορικές ανάγκες.

>Κείμενο μετά την ψηφοφορία στο ΕΚ>

5. Οι εθνικές ρυθμιστικές αρχές επιδιώκουν τη συντόμευση της χρονικής περιόδου της χρονικής περιόδου των έξι εβδομάδων της παραγράφου 4 για όλες τις κατηγορίες τηλεπικοινωνιακών υπηρεσιών, ανάλογα με τις εμπορικές ανάγκες.

(Τροπολογία 11)

Άρθρο 13, παράγραφος 1α (νέα)

>Κείμενο μετά την ψηφοφορία στο ΕΚ>

1α. Οι σχετικές εθνικές ρυθμιστικές αρχές ενημερώνουν αμέσως τον κάτοχο άδειας και την Επιτροπή για οιαδήποτε απόφαση που αφορά τη λήψη μέτρων όπως αναφέρονται στην παράγραφο 1.

(Τροπολογία 12)

Άρθρο 15, παράγραφος 3

>Αρχικό κείμενο>

3. Η ομάδα εργασίας παρέχει στον αιτούντα, στις εθνικές ρυθμιστικές αρχές των ενδιαφερομένων κρατών μελών και στους οργανισμούς τηλεπικοινωνιών ή άλλα εμπλεκόμενα μέρη, τη δυνατότητα να διατυπώσουν τη γνώμη τους γραπτά ή προφορικά.

>Κείμενο μετά την ψηφοφορία στο ΕΚ>

3. Η ομάδα εργασίας παρέχει στον αιτούντα, στις εθνικές ρυθμιστικές αρχές των ενδιαφερομένων κρατών μελών και στους οργανισμούς τηλεπικοινωνιών ή άλλα εμπλεκόμενα μέρη, τη δυνατότητα να διατυπώσουν τη γνώμη τους γραπτά και/ή προφορικά. Στον αιτούντα διαβιβάζονται φωτοτυπίες των γραπτών αντιρρήσεων των κρατών μελών.

(Τροπολογία 13)

Άρθρο 15, παράγραφος 5

>Αρχικό κείμενο>

5. Ο αιτών και τα ενδιαφερόμενα μέλη της CTC καλύπτουν τα έξοδα συμμετοχής τους στη διαδικασία συμβιβασμού.

>Κείμενο μετά την ψηφοφορία στο ΕΚ>

5. Ο αιτών και τα ενδιαφερόμενα μέλη της CTC καλύπτουν τα έξοδα συμμετοχής τους στη διαδικασία συμβιβασμού[semigr ] εξαιρέσεις γίνονται μόνο από την Επιτροπή όταν ο αιτών αποτελεί μικρομεσαία επιχείρηση.

(Τροπολογία 14)

Άρθρο 17, παράγραφος 2, πρώτο εδάφιο

>Αρχικό κείμενο>

2. Η Επιτροπή ενημερώνει όταν είναι απαραίτητο την CTC ως προς τα πορίσματα των διαβουλεύσεων με αντιπροσώπους των τηλεπικοινωνιακών οργανισμών, των χρηστών, των καταναλωτών, των κατασκευαστών, των φορέων παροχής υπηρεσιών και των συνδικαλιστικών οργανώσεων.

>Κείμενο μετά την ψηφοφορία στο ΕΚ>

2. Η Επιτροπή ζητεί τακτικά τη γνώμη των αντιπροσώπων των τηλεπικοινωνιακών οργανισμών, των χρηστών, των καταναλωτών, των κατασκευαστών, των φορέων παροχής υπηρεσιών και των συνδικαλιστικών οργανώσεων, ενώ διοργανώνει δημόσιες ακροάσεις όταν αυτό καθίσταται απαραίτητο. Η Κοινοτική Επιτροπή Τηλεπικοινωνιών (CTC) ενημερώνεται ως προς τα πορίσματα των εν λόγω διαβουλεύσεων.

(Τροπολογία 15)

Κεφάλαιο VΙΙΙ, Άρθρο 17α (νέο)

>Κείμενο μετά την ψηφοφορία στο ΕΚ>

Άρθρο 17α

Δυνατότητα εφαρμογής

1. Δεν χορηγείται σε επιχείρηση αναγνώριση εθνικής έγκρισης, σύμφωνα με εναρμονισμένους όρους και προϋποθέσεις, ούτε δικαιώματα που απορρέουν από διατάξεις της παρούσας οδηγίας, εάν ο κύριος τόπος όπου ασκεί η επιχείρηση τις εμπορικές της δραστηριότητες και τα επίσημα γραφεία της (εφόσον διαθέτει) δεν ευρίσκονται σε ένα κράτος μέλος. Επιχειρήσεις ήδη εγκατεστημένες σε ένα κράτος μέλος, αντιμετωπίζονται ως κοινοτικές.

2. Με την επιφύλαξη συμφωνιών και συμβάσεων όπου η Κοινότητα αποτελεί συμβαλλόμενο μέρος, η επιχείρηση δεν μπορεί, καθ' οποιοδήποτε χρόνο, να ανήκει κατά ποσοστό μεγαλύτερου του 25% σε χώρες ή/και πολίτες τρίτων χωρών. Ο ουσιαστικός έλεγχος της παραμένει καθόλο το χρονικό διάστημα στα κράτη μέλη ή/και πολίτες των κρατών μελών.

>Κείμενο μετά την ψηφοφορία στο ΕΚ>

3. Η Κοινότητα προβαίνει, έπειτα από τη θέσπιση της παρούσας οδηγίας, σε έναρξη διαπραγματεύσεων με σκοπό τη διασφάλιση παρεμφερούς και αποτελεσματικής πρόσβασης σε όλες τις αγορές μέσω της άρσης των περιοριστικών διατάξεων στη συμμετοχή αλλοδαπών και άλλων περιορισμών στις εν λόγω χώρες. Εάν επιτευχθεί το αποτέλεσμα αυτό θα έχουν εφαρμογή οι παράγραφοι 1 και 2.

>Κείμενο μετά την ψηφοφορία στο ΕΚ>

4. Η Επιτροπή υποβάλλει προς το Συμβούλιο και την αρμόδια κοινοβουλευτική επιτροπή του Ευρωπαϊκού Κοινοβουλίου ετήσια έκθεση σχετικά με την επιτευχθείσα πρόοδο σε πολυμερείς ή διμερείς διαπραγματεύσεις αναφορικά με την πρόσβαση κοινοτικών επιχειρήσεων στις αγορές τρίτων χωρών στο πεδίο που καλύπτει η παρούσα οδηγία σχετικά με κάθε αποτέλεσμα στο οποίο έχουν ενδεχομένως καταλήξει οι εν λόγω διαπραγματεύσεις, καθώς και σχετικά με την εφαρμογή στην πράξη όλων των συμφωνιών που έχουν συναφθεί.

Το Συμβούλιο δύναται, με βάση πρόταση της Επιτροπής και έπειτα από διαβούλευση του Ευρωπαϊκού Κοινοβουλίου, να τροποποιεί με ειδική πλειοψηφία τις διατάξεις του παρόντος άρθρου.

(Τροπολογία 17)

Άρθρο 21, παράγραφος 2

>Αρχικό κείμενο>

2. Βάσει των αποτελεσμάτων της εφαρμογής της παρούσας οδηγίας έως την 1η Ιανουαρίου 1996, πρόκειται η Επιτροπή να προβεί σε ανασκόπηση κατά πόσον απαιτείται τροποποίηση των διατάξεών της, βάσει έκθεσης που θα υποβληθεί στο Κοινοβούλιο και το Συμβούλιο. Η έκθεση αυτή θα περιλαμβάνει αξιολόγηση, βάσει των εμπειριών που έχουν αποκτηθεί, σχετικά με την ανάγκη περαιτέρω εξέλιξης των σχετικών με εγκρίσεις διοικητικών δομών.

>Κείμενο μετά την ψηφοφορία στο ΕΚ>

2. Βάσει των αποτελεσμάτων της εφαρμογής της παρούσας οδηγίας έως την 1η Ιανουαρίου 1997, πρόκειται η Επιτροπή να προβεί σε ανασκόπηση κατά πόσον απαιτείται τροποποίηση των διατάξεών της, βάσει έκθεσης που θα υποβληθεί στο Κοινοβούλιο και το Συμβούλιο. Η έκθεση αυτή θα περιλαμβάνει αξιολόγηση, βάσει των εμπειριών που έχουν αποκτηθεί, σχετικά με την ανάγκη περαιτέρω εξέλιξης των σχετικών με εγκρίσεις διοικητικών δομών. Έως την ημερομηνία αυτή η Επιτροπή θα έχει υποβάλει στο Συμβούλιο και το Κοινοβούλιο πρόταση για τη σύσταση μιας Ευρωπαϊκής Αρχής Τηλεπικοινωνιών, αρμοδιότητα της οποίας θα είναι η ενίσχυση της ευρωπαϊκής νομοθεσίας για της τηλεπικοινωνίες.

(Τροπολογία 18)

Άρθρο 21, παράγραφος 2α (νέα)

>Κείμενο μετά την ψηφοφορία στο ΕΚ>

2α. Εκτός από την έκθεση που θα υποβάλει σύμφωνα με τις διατάξεις της παραγράφου 2 για τα αποτελέσματα της εφαρμογής της παρούσας οδηγίας, η Επιτροπή θα ενημερώνει ετησίως το Συμβούλιο και το Ευρωπαϊκό Κοινοβούλιο για την πρόοδο που σημειώνεται όσον αφορά την πλήρη ελευθέρωση της αγοράς τηλεπικοινωνιακών υπηρεσιών, συμπεριλαμβανομένων των λεπτομερειών των εργασιών της Κοινοτική Επιτροπή Τηλεπικοινωνιών (CTC) και της Ευρωπαϊκής Επιτροπής Τηλεπικοινωνιακών Ρυθμιστικών Υποθέσεων (ECTRA) στο πλαίσιο της παρούσας οδηγίας.

(Τροπολογία 19)

Άρθρο 22, παράγραφος 1, πρώτο εδάφιο

>Αρχικό κείμενο>

1. Τα κράτη μέλη θέτουν σε ισχύ τις αναγκαίες νομοθετικές, ρυθμιστικές και διοικητικές διατάξεις για να συμμορφωθούν με την παρούσα οδηγία έως την 1η Οκτωβρίου 1995. Ενημερώνουν αμέσως την Επιτροπή σχετικά.

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ τις αναγκαίες νομοθετικές, ρυθμιστικές και διοικητικές διατάξεις για να συμμορφωθούν με την παρούσα οδηγία το αργότερο ένα έτος μετά την έγκρισή της. Ενημερώνουν αμέσως την Επιτροπή σχετικά.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου για την αμοιβαία αναγνώριση αδειών και άλλων εθνικών εγκρίσεων για την παροχή τηλεπικοινωνιακών υπηρεσιών (COM(94)0041 - C3- 0157/94 - 00/0438(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(94)0041 - 00/0438(COD)) ((ΕΕ C 108 της 16.04.1994, σ. 11.)),

- έχοντας υπόψη τα άρθρα 189Β, παράγραφος 2, 57, παράγραφος 2, 66 και 100Α της Συνθήκης ΕΚ, σύμφωνα με τα οποία η Επιτροπή υπέβαλε την εν λόγω πρόταση στο Κοινοβούλιο (C3-0157/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής καθώς και τις γνωμοδοτήσεις της Επιτροπής Προϋπολογισμών, της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Νομικών Θεμάτων και Δικαιωμάτων των Πολιτών (Α4-0030/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να περιλάβει στην κοινή θέση που θα εκδώσει σύμφωνα με το άρθρο 189Β, παράγραφος 2 της Συνθήκης ΕΚ τις τροπολογίες του Σώματος[semigr ]

4. ζητεί να κινηθεί η διαδικασία συνεννόησης εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Σώμα[semigr ]

5. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.